Chjesa San Ghjuvà di Bastia

A **chjesa** *San Ghjuvanni* di Bastia, chjamata dinù *San Ghjuvà* hè una chjesa cattolica situata in Bastia. Hè a chjesa di u quartieru di u Vechju Portu, chjamatu Terra Vechja. 

Hè a chjesa a più grande di Corsica. A facciata hè di stile baroccu.  

## Lucalizazione
A chjesa si trova in u dipartimentu di Corsica Suprana, in a cità di Bastia. Hè stata custruita in u *quartiere di Terra Vechja*, trà a Piazza di u Mercà è u Vechju Portu. 

## Storicu

À l'epica ghjenuvese, a cità di Bastia hè spartuta in duie parochje : a cità alta, Terra Nova, dipende di a chjesa di Santa Maria. A cità bassa, Terra Vechja, dipenda di a chjesa di San Ghjuvanni. 

A chjesa San Ghjuvanni di Bastia hè stata custruita trà u 1636 è u 1666, nantu à u situ d'una vechja chjesa. L'edifiziu hè statu classificatu cum'è munumentu storicu in u 2000 . 

I campanili sò stati custruiti assai più tardi a custruzzione di a chjesa, à u seculu XIX. Quellu di mancu hè statu fattu in u 1810, da un muradore sguizzeru, Tomaso Quadri. Quellu di manca hè statu fattu da l'architettu bastiacciu Paul-Augustin Viale, in u 1864. Hà pigliatu cum'è mudellu a chjesa di a Trinità di i Monti, in Roma. 

Si pò vede a chjesa di San Ghjuvà cù un solu campanile in una pittura di Frédéric Bourgeois de Mercey, *Vue du port de Bastia* (1839), à u museu di Bastia. 

## Decori interni

U decoru internu hè statu cumplettamente rifattu à u XIXu seculu. Fermanu poche cose di l'anticu decoru baroccu. 

In u 1870 a volta hè stata decurat da dui pittori fiorentini.

### U coru
In u 1867, u decoru di a volta è di u coru sò rifatti. Ùn ferma dunque guasi nunda di i decori antichi. Hè l'impresariu bastiacciu Raphaël Nardini è u stucadore Paganoni chì i rifacenu.

U grande medaglione sopr'à l'altare maestru hè una bella riescita. Ci si vedenu figure d'anghjuli in un oculus chì s'apre ver'di u celu.
File:Decor du choeur de l'église Saint-Jean Baptiste de Bastia.jpg
File:Église Saint-Jean-Baptiste de Bastia - interior.jpg


### A volta
In u 1870 a volta hè rifatta, da dui pittori fiurentini. Rapresenta à San Ghjuvanni Battista chì batteza à Cristu.
File:Intérieur Église Saint Jean Baptiste - Bastia (FR2B) - 2021-09-12 - 6.jpg
File:Vertorama.jpg


### E cappelle di i marinari è di i piscadori
San Ghjuvà hè a chjesa maiò di u Vechju Portu di Bastia, induve i marinari è i piscadori eranu numerosi. In a chjesa si trovanu duie cappelle di ste duie cungregazione, vicinu di u coru.

#### Cappella di i piscadori
I piscadori avianu a so cappella à manu diritta. Ci hè una bella pittura di l'artistu ghjenuvese Giovanni Badaracco. U guatru mostra à San Petru è Sant'Andria in una barca.
File:Bastia, San Ghjuvà, la chapelle des pêcheurs.jpg
File:Giovanni raffaele badaracco, madonna col bambino in gloria tra i ss. giovannino, agostino, pietro e andrea, xvii secolo, con rimaneggiamenti nel xviii 02.jpg


#### Cappella di i marinari
I marinari avianu a so cappella à manu manca, dedicata à Sant'Eramu. A pittura hè di un pittore ghjenuvese, Lorenzo de Ferrari.
File:Bastia, San Ghjuvà, la chapelle des marins.jpg
File:Lorenzo de ferrari, santi erasmo e caterina ai piedi dell'immacolata concezione, 1730-40 ca.jpg


### L'altare maestru
In u coru ci si trova l'altare maestru di marmeru pulicromu. Hè statu fattu in u 1694 da Honoré Pellé, un artigianu francese stallatu in Ghjenuva.
File:Intérieur Église Saint Jean Baptiste - Bastia (FR2B) - 2021-09-12 - 11.jpg
File:Bastia, san giovanni battista, interno, altare maggiore di honoré pellé realizzato a genova dal 1693, 02 cherubino su voluta.jpg


### I fonti di battezimu
A cappella di i fonti di battezimu si trovanu à manca di l'entrata principale. U gruppu di marmeru biancu data di 1857. Rapresenta u battezimu di Cristu. Hè statu fattu da Ferdinando Pelliccia. E duie culonne di l'ancona sò di marmeru corsu raru, di a pieve di Caccia.
File:Ferdinando pelliccia, battesimo di cristo, scolpito a carrara nel 1857, 01 altare marmoreo di giuseppe lucciani.jpg
File:Ferdinando pelliccia, battesimo di cristo, scolpito a carrara nel 1857, 02.jpg


### U pergamu
U pergamu di marmeru hè di u 1781. Hè l'opera di parechji artisti ghjenuvesi : Gaetano Torre, Gianandrea Torre et Domenico Orsolino.
File:Intérieur Église Saint Jean Baptiste - Bastia (FR2B) - 2021-09-12 - 10.jpg


### A tribuna di l'organu
A tribuna di l'organu hè di u 1742. Assai ricca è decurata, hè stat fatta da u bastiacciu Giovanbattista Terrigo.
File:Intérieur Église Saint Jean Baptiste - Bastia (FR2B) - 2021-09-12 - 8.jpg


### E pitture

File:Giovanni raffaele badaracco, madonna col bambino in gloria tra i ss. giovannino, agostino, pietro e andrea, xvii secolo, con rimaneggiamenti nel xviii 02.jpg
File:Jules pasqualini, madonna che dà il giglio ai ss. antonio da padova e pietro d'alcalà, 1850-80 ca.jpg
File:Bottega di gherardo delle notti, decollazione del battista, 1682 circa.jpg
File:Bastia, san giovanni battista, interno, conversione di saulo, xvii secolo.jpg
File:Domenico piola (attr.), Madonna col Bambino che danno il rosario e la corda del saio ai santi Domenico e Francesco, ante 1679.jpg
File:Lorenzo de ferrari, santi erasmo e caterina ai piedi dell'immacolata concezione, 1730-40 ca.jpg


## Tradizione
Ogni vigilia di San Ghjuvanni, u 23 di ghjugnu, un focu hè accesu nant'à u Vechju Portu. In Bastia porta u nome di *[[fucarè]]* . 
 

## Cultura
U canterinu Carlu Rocchi hà resu celebre San Ghjuvanni cù a so canzona *U campanile di San Ghjuvà*. Hè stata ripigliata più tardi da Antone Ciosi è da Maì Pesce. Hè u bastiacciu Eugène Annarella chì l'hà scritta è chì hà cumpostu a musica. 

## Da vede dinù
* Oratoriu San Roccu 
* Chjesa di a Cuncezziò 
* Chjesa San Carlu 
* Oratoriu di a Santa Croce 
* Catedrale Santa Maria 
* Citatella di Bastia 

## Note